Huset er meget charmerende og har den smukkeste beliggenhed mellem vulkanen Etna og havet - og rundt omkring er der appelsintræer, egne grøntsager osv. Vi måtte tage af grøntsager og kunne købe lokale æg. Alessandra er meget hjælpsom og sørgede fx for legetøj, højstol, seng, trækvogn osv. til vores søn. Man kan gå ned til havet, som man har stort set for sig selv, og stedet har en god placering i forhold til at køre ud på ture til fx Etna, Taormina, Catania. Vi elskede stedet, som er meget idyllisk og roligt - en stor anbefaling herfra!